《送灵州田尚书》
唐代·薛逢

阴风猎猎满旗竿，白草飕飕剑气攒。九姓羌浑随汉节，

六州蕃落从戎鞍。霜中入塞雕弓硬，月下翻营玉帐寒。

今日路傍谁不指，穰苴门户惯登坛。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。